Ek’s getag. – vetweet
Posted on June 9, 2010 by gidivet
Ek sien toevallig vanaand Joanna het my getag. Ek’s mos eintlik ‘n skaam outjie. Haal diep asem en skryf, seun.
1. Ek’s in die voormalige Rhodesia gebore, en kon Shona praat as ‘n kind. Nou kan ek skaars ‘n woord onthou.
2. As ‘n kind het ek hard gespaar en my eie chromatiese bekfluitjie gekoop. Vincent van Rooyen was my hero. Op ‘n stadium moes ek ‘n ernstige besluit neem of ek ‘n professionele bekfluitjiespeler moet word, of ‘n veearts. Soms wonder ek of ek reg gekies het…
3. Een van my byname op skool was Gatiep.
4. My vrou en kinders vertel my ek snork dat die biesies bewe. Ek ontken dit natuurlik.
5. My eie ma het op ‘n stadium vir my Engels gegee op skool. Die arme mens.
6. Daar word aan my vertel dat ek my eerste volledige sin in Engels op 5-jarige ouderdom gese het: “Where is the giant eagle?”
Dit ‘n lang storie, vra my later…
7. Mev Gidi het ook ‘n voorstel gemaak, maar nadat ek lank (en innig) daaroor nagedink het (vir omtrent 1 sekonde) het ek besluit hierdie is ‘n openbare forum en ek sal maar liewer swyg.
← Hiert jou!
Where is the giant eagle? →
19 thoughts on “Ek’s getag.”
June 9, 2010 at 23:19
en.. ek neem aan jy is toe ‘n veearts? dink jy ek kan my katte leer om die mens toilet te gebruik?
Jip en ja. http://www.catsofaustralia.com/cat-toilet.htmOfskoon ek nie so seker is dat ek my toilet met ‘n kat wil deel nie.
June 9, 2010 at 23:26
hahaha. uit die perd se bek. ek snork ook glad nie.
Ek snork nie, maar word onverklaarbaar meeste oggende met ‘n skor stem wakker…
Interessant, Gidi! Mooi bly.
June 10, 2010 at 00:16
June 10, 2010 at 05:13
Ai, dat daai kinderlike ideale toe moes swig voor die praktiese! PS. Nou’s ons natuurlik vrek nuuskierig oor nommer 7 🙂
June 10, 2010 at 06:22
Ek wil ook weet wat nr 7 is!
June 10, 2010 at 07:31
Jy kan natuurlik steeds mondfluitjie speel. Daar in jou Angel-Saksiese land kan jy die beste koop en weer begin speel. Ek het ook so gemaak en nou het ek sielerus. Toe nou spring weg!Laat waai met nr 7!
Nr.7 klink mistirieus deel tog! Baie goeie lys.
June 10, 2010 at 14:26
Hehehe! Ek wonder nou oor Mev.Gidi se voorstel. Hierdie inskrywing van jou is baie interessant en insiggewend, dankie, dit help ons om jou beter te leer ken, Gatiep. As ek kyk na jou eerste Engelse sin sou ek reken jy het tog die regte keuse gemaak toe jy veearts geword het!
June 10, 2010 at 21:20
Misterie het baie om dit aan te beveel.
June 10, 2010 at 21:21
Ek sal dit aan mev Gidi oorlaat, synde sy die onverantwoordelike voorstel gemaak het.
June 10, 2010 at 21:22
Hallo Neander, synde jy so foto’s plaas, het jy ‘n foto van jou bekfluitjie, of bedoel jy ander instrumente?
June 10, 2010 at 21:23
Dankie Tweeling, nou krul my toon in die sand…
June 10, 2010 at 21:24
Dankie Ghaap. Haal hom soms nog uit. (Ek bedoel nou die mondfluitjie natuurlik.)
June 10, 2010 at 21:25
Annemari, ek aanvaar jou uitdaging. Ek skryf oor die Giant Eagle. Hou dop.
June 10, 2010 at 21:26
Ek sit nou en skryf oor die arend, onder andere.
June 10, 2010 at 21:52
Ek het bedoel jy moet jou droom najaag.Maar ek het ‘n paar blues mondfluitjies, ek sal plaas.